open-index/open-wikipedia-markdown huggingface dataset:
Приватен интернет протокол

*Да не дојде до забуна со [[Приватна мрежа|Приватна IP-адреса]].*

**ПИП** во телекомуникацијата и информациските системи стои како **Приватен интернет протокол** или **Приватена ИП**. ПИП се подразбира како поврзување во приватна локална мрежа која со својот дизајн го имитира функционирањето на интернетот. Поспецифично, интернетот користи насочувачки проток наречен граничен протокол за премин (БГП), како што повеќето мултипротоколни обележја менуваат (МПЛС) мрежи. Со овој дизајн, има повеќенасочни влезови каде пакетот може да се задржи додека мрежата се пресекува. Каде што интернетот е јавна понуда, МПЛС ПИП мрежите се приватни. Тоа ни должи познат, често користен и удобен модел на мрежа за приватни имплементации.

Приватна ИП ги отстранува потребите за застарени мрежи којшто зависат од рамки, и уште по застарените од точка-до-точка мрежи, со услужниот услужник којшто понудува приватена локална мрежа на својот купувач за достапна цена.

## Приватен IP сервис
Private IP Сервис  е приватна виртуелна мрежа која му овозможува мрежен јазол на корисникот, содржејќи се од рамковен преносен посредник или асинхрон трансфер мод (ATM) порт на сервисот за приватната IP мрежа (ПИП мрежа) овозможувајќи IP пренос на податоци користејќи  технологија на мултипротоколни обележја (МПЛС). Корисничките податоци се поделени во дискретни IP пакети и пратени преку ПИП мрежата. Вообичаено, приватниот IP сервис користи само едно виртуелно коло (PVC) за поврзување со ПИП мрежата која се пренасочува од секој мрежен јазол. Ip пакетите можат да бидат пратени користејќи од точка-до-точка протокол (PPP), пакет преку SONET (POS), високо ниво на податочна врска (HDLC), мултилинк PPP (MLPPP) и мултилинк врамен посредник (MLFR) енкапсулирачки методи.

## Стандарден сервис
ПИП мрежниот сообраќај е поделен во две класи, согласен и несогласувачки. Корисничкиот CAR под стандардниот сервис е дефиниран како Silver CAR. За целите на стандардниот сервис: Согласниот сообраќај е тој кој е доставен до ПИП мрежата од страна на корисникот со брзина еднаква или помала од корисничкиот Silver CAR, и несогласувачкиот сообраќајот е тој кој е доставен до ПИП мрежата од страна на корисникот со брзина што ја надминува брзината на корисничкиот Silver CAR. Кога ПИП мрежата е натрупана, несогласувачкиот сообраќај е отфрлен.

## Наводи

## Надворешни врски
* Виртуелни приватни мрежи 

Категорија:Мрежни протоколи
Црква „Св. Троица“ - ’Ржаничино

**Света Троица** — македонски православен храм во селото ’Ржаничино, во самиот центар на селото непосредно до фудбалското игралиште веднаш до главниот пат. Црквата се наоѓа во завршната фаза на својата изградба. Таа е изградена во нов стил со купола. Спроти црквата од другата страна на патот постои доста стар гроб на некогашен свештеник, кој потекнува од периодот на турското владеење во Македонија.
## Галерија
File:Sveta-Troica-Rzanicino-MK.jpg|Поглед на црквата Света Троица
File:Crkva-Rzanicino-MK.jpg|Поглед од северната страна

Ржаничино
Вајна Пикчу

**Вајна Пичку**, **Уајна Пикчу** или **Хуајна Пикчу** (кечуански: *Wayna Pikchu* - *„млад врв“*) е планина во Перу која се наоѓа околу реката Урабамба. Планината се наоѓа веднаш над Мачу Пикчу, каде изградиле пат, населба и храмови. Врвот на Вајна Пикчу е на 2720 метри надморска височина или околу 360 метри повисок од Мачу Пикчу.

Според локалните водачи, врвот на планината бил седиште на високите свештеници и локални девици. Секој ден, според верувањата, висок свештеник со мала група луѓе ќе слезел до Мачи Пикчу за да го објави новиот ден. Храмот на месечината, еден од трите светилишни места на Мачу Пикчу, се наоѓа на оваа планина и е на помала надморска височина одошто Мачу Пикчу.

## Туризам

Бројот на дневни посетители на Вајна Пикчу е ограничен на 400. До врвот се стигнува преку искачување на стрмен терен и поради тоа има дополнителна опрема како на пример кабли за држење. За време на дождливата сезона ова наоѓалиште е затворено. Од врвот има пат кој води кон Храмот на месечината.

## Наводи

## Поврзано
* Инки
* Мачу Пикчу
* Тавантинсују
* Храмот на месечината

## Надворешни врски
* Вајна Пикчу 

Категорија:Археолошки наоѓалишта во Перу
Категорија:Градови во Царството на Инките
Категорија:Општество на Инките
Категорија:Планини во Перу
Харави (жанр)

**Харави** (, ) е стар традиционален правец на андската музика, но и на староседелската лирска поезија. Харави бил распространет низ Тавантинсују и денес е особено застапен во државите кои бил под директна управа на Империјата, односно во Перу, Боливија, Еквадор и делови од Аргентина и Чиле. Типично, харави е спора, духoвна мелодична песна или музика која се свири на кена, еден вид флејта. Текстот често е со љубовен карактер, секојдневен селски живот и слични теми.

## Поврзано
* Андска музика
* Инки

Категорија:Култура на Инките
Категорија:Андска музика
Категорија:Боливиска музика
Категорија:Перуанска народна музика
Категорија:Перуанска литература
Категорија:Боливиска литература
Прокл (архиепископ)

300px|мини|Прокл Цариградски
**Прокл** — цариградски архиепископ во периодот од 434 до 446 година.

Категорија:Византиски светци
Категорија:Римокатолички светци од Грција
Категорија:Грчки светци
Категорија:Светци од Анадолија
Категорија:Христијански светци од 5 век
Категорија:Византијци од 5 век
Категорија:Архиепископи од 5 век
Категорија:Вселенски патријарси
Категорија:Римокатолички светци од Анадолија
Категорија:Родени во непозната година
Категорија:Цариградски архиепископи
Категорија:Византиски теолози
Категорија:Починати во 446 година
Безжичен повторувач на сигнали

## Безжични репитери
**[http://en.wikipedia.org/wiki/Wireless_repeater Безжичните репитери]** и компјутерски мрежен уред кој служи како репитер помеѓу безжичен насочувач и компјутерите приклучени на мрежата.Безжичните репитери се употребуваат во ситуации кога компјутерот кој треба да се приклучи во мрежата се наоѓа многу далеку од безжичните пристапни точки. Доколку се подеси правилно, безжичниот репитер може да го прошири опсегот на локалната безжична мрежа. Фирмверот DD-WRT достапен како софтвер со отворен код им овозможува на многу домашни насочувачи  да се надоградат и функционираат како безжични репитери во состав на локалната безжична мрежа.

## Наводи
*Сталингс, В. (2010). Податочни и Компјутерски Комуникации. Скопје: Арс Ламина ДОО.
Лактапата

**Лактапата** — археолошко наоѓалиште во Перу. Зборот е добиен од два кечуански збора, кои спред  Хирам Бингам, откривачот на Мачу Пикчу, значи: *llacta* (*град*) и *pata* (*висина*). Сепак, со ова име се означуваат повеќе од едно археолошко наоѓалиште во Перу, остатоци од Тавантинсују.

Бингам за првпат го открил Лактапата во 1912 година. Според него, наоѓалиштето лежи на врв на срт помеѓу двете долини Аовамба и Салкантај, околу 5.000 стапки над Хуакина. Тој таму открил остатоци или рушевини, но и три модерни колиби. Тој не го истражил детално местото, но истото било направено 70 години подоцна.

За време на своите истражувања, Бингам открил уште едно наоѓалиште на устието на реката Пампакахуана. Неговиот попратник Херман Тукер изјавил дека името на тој град бил **Паталакта** и имал околу 100 куќи. Над тоа место имало неколку значајни наоѓалишта, меѓу кои и Хуајлабамба.

## Наводи

## Поврзано
* Инки
* Тавантинсују

Категорија:Археолошки наоѓалишта во Перу
Категорија:Градови во Царството на Инките
Панака

мини|Училиште во Куско - Генеалогија на Инките. XVIII век.
**Панака** е хуака во која се положувале мумифицираните тела на кралското семејство. Денес, во Куско се пронајдени и документирани дванаесет или тринаесет панаки. Во панаките се положувале телата, заедно со декоративната облека и основни производи за кои се сметало дека се потребни во задгробниот живот.

## Верувања

Според религиските обичаи и верувања на Инките, душите на починатите лица не го завршувале својот пат со физичката смрт и последниот здив, туку се верувало дека мумиите продолжувале со живот. Тие биле зачувувани и низ ритуали им се оддавала почит. Со тоа членовите на кралското семејство биле почестени бидејќи според верувањата тоа значело дека се синови на Инти. Панаките биле сосема уништени со доаѓањето на Шпанците и шпанските католички свештеници.

## Поврзано
* Религија на Инките
* Инки
* Хуака

Категорија:Религија на Инките
Категорија:Култура на Инките
Kiss (радио)

**Радио Kiss** e радио канал од Тетово, Македонија. Радиото емитува програма од 1993 и е во склоп на ТВ Kiss.

## Покриеност
Телевизискиот сигнал на ТВ Кисс ја покрива полошката котлина и планинскиот регион и опфаќа два града, Тетово и Гостивар и стотина села, односно, околу 300 до 350 илјади потенцијални гледачи.

## Програма
Радиото емитува 24 -часовна програма, главно музика и рекламни спотови и соопштенија, но и информативна и друга програма. Радио Кисс, со повремени прекини, се емитува на интернет повеќе од 10 години. Исто како и телевизијата и Радио Кисс е во целост во приватна сопственост и се издржува преку својата понуда на медиумскиот пазар..

## Поврзано
* ТВ Kiss

## Наводи

## Надворешни врски
* Официјалното мрежно место 

Категорија:Радиостаници во Тетово
Категорија:Појавено во 1993 година во Македонија
Македонски информативен центар

**Макиедонскиот информативен центар  (MИЦ)** е македонска независна новинска агенција. Примарна задача МИЦ е обезбедување на вести, информации и анализи на меѓународната заедница, пред сè за странските влади, амбасади, невладини организации, институции, меѓународни компании, библиотеки, разни научни организации, новинските агенции и медиумите во странство во врска со македонската политика, економија, општество, религија, култура и сл.
## Наводи

## Надворешни врски

*Официјално мрежно место

Категорија:Македонски новински агенции
Телевизија 24

**Телевизија 24** (поранешна **24 Вести**) — телевизиски канал од Скопје, Македонија. Телевизијата е специјализирана за вести, на која се емитуваат на секој час. Телевизијата е по урнек на големите светски канали каде се емитуваат 24 часа вести, а дел од програмата е од форматот на обработена посветена на документарните емисии. Телевизискиот канал во Македонија е достапен преку кабелските оператори и останатите платформи.

## Наводи

## Надворешни врски
*Официјално мрежно место
*Официјална страница на Фејсбук
*[mms://62.162.58.41/24vesti "mms://62.162.58.41/24vesti"] -*Он лајн гледање* (**потребно е копирање на врската во лентата за адреси**)

Категорија:Телевизии во Скопје
Категорија:Појавено во 2010 година во Македонија
Категорија:Македонски медиуми
Категорија:Телевизиски канали во Македонија
Гоно Јотов

**Георги Јотов**, наречен *Гоно*, познат како *Гонос Јотас* или *Јоргос Јотас* (, *Γιώργος Γιώτας*) — македонски гркоман и андартски капетан, учесник во грчката Борба за Македонија.

## Животопис

Гоно Јотов е роден 1880 година во Ениџе Вардар  (Пазар). Татко му бил од патријаршиското село Кадиново . Според некои извори, бил прв братучед на војводата Апостол Петков од Македонската револуционерна организација, во чија чета порано бил комита од 1900 до 1904 г..
[мини|лево|250п|Четите на Гоно Јотов (седнат десно ) и [Апостолис Матопулос (седнат лево). Втор од десно е Стефанос Папагалос.]]
Со засилувањето на грчката вооружена пропаганда, Јотов застанал на чело на една андартска чета во реонот на Ениџевардарското Езеро. Гоно како месен жител ги координирал дејствијата на подоцна пристигнатите андартски чети под команда на Аграс (Телос Агапинос), Никифорос (Јоанис Деместихас) и Акритас (Константинос Мазаракис).

Овие чети биле првенствено составени од Грци и тие не ги познавале месните услови во Македонија ниту пак јазикот на Македонците.

Овие неколку андартски чети, сместени во околината на Негуш, ја започнале борбата за Ениџевардарско со војводата Апостол Петков од Македонската револуционерна организација.
десно|мини|250п|Гробот на Гоно Јотов.
Четата на Гоно зедно со првата организирана грчка чета - таа на капетанот Петрилос (Константинос Буковалас), почнале да вршат притисок врз неколку егзархиски села да се откажат од Бугарската егзархија и да преминат кон Цариградската патријаршија Зорбатово (денес Микро Монастири), Кангалич (Врахија), Крџалиево (Адендро) и Постол (Пела).

Во март 1905 година Гоно со својата чета се сместил во колибите Чекрии, Али и Лака и заедно со штотуку пристигнатата андартска чета на капетан Аграс ги нападнал егзархиските села во областа Сланица — Света Марина (Агија Марина), Јанчишта (Агиос Георгиос), Агоре, Голо Село (Акролимни), Луковица (Палеа Ликојани), Бозец (Атира).
[лево|мини||250п|Плоштадот „Гоно Јотов“ во [Ениџе Вардар, каде што се наоѓа неговиот споменик]]

На 14 ноември 1906 година четите на Гоно и капетан Аграс ја нападнале базата на Апостол Петков кај селото Жервохор (Палео Зервохори), но според Христо Силјанов тие биле одбиени и имале девет убиени и неколку ранети души, а меѓу нив бил и самиот Аргас  Грчки извори тврдат, дека андартите постигнале голема победа. .

Гоно со својата чета од 35 души ја продолжил борбата со Апостол Петков во текот на 1907 и 1908 година сè до Младотурската револуција.

По Хуриетот, Гоно продолжил да врши притисок врз егзархиските села во ениџевардарско и негушко за да преминат кон Цариградската патријаршија.

Кон крајот на 1908 година бил принуден да замине за Атина. Таму со собраните пари си купил хотел и се ставил на располагање на грчкиот генералштаб.

По враќањето во Македонија, Гоно бил предаден од докторот од Антонаки и капетан Апостолис Матопулос и на 12 февруари 1911 година кај селото Ниси во Урумлакот.

## Наводи

Категорија:Дејци на грчката вооружена пропаганда во Македонија
Категорија:Гркомани
Категорија:Андарти
Категорија:Дејци на ВМРО
Титрација

мини|Постапка на титрација
**Титрацијата**, исто така позната како **титриметрија**, е лабораториска метода во квантитативната хемиска анализа која се употребува да се одреди масата на аналит со додавање на раствор со позната концентрација со помош на бирета.

## Видови на титрација
мини|лево|Едноставна титрација.
Постојат повеќе видови на титрации, но најкористени се: киселинско-базните, редокс и комплексометриските титрации.


Категорија:Зборови што ги нема во ТРМЈ
Категорија:Аналитичка хемија
Хортензија

***Хортензијата*** е род на 70 до 75 видови на скриеносеменици по потекло од јужна и источна Азија (Кина, Јапонија, Кореја, Хималаите и Индонезија) и Северна и Јужна Америка.

## Хортензијата како тема во уметноста и во популарната култура
Хортензијата се јавува како тема во бројни дела од уметноста и популарната култура, како:
* „Хортензија“ - песна на германскиот поет Хајнрих Хајне.

## Наводи

Категорија:Цвеќиња
Кирил Ќортошев

**Кирил Ќортошев** (,  - , ) — македонски филмски, театарски и телевизиски глумец и режисер.

## Животопис

Ќортошев е роден 14 февруари 1922 година во Ќустендил, Бугарија. Од октомври 1945 година станал член на Македонскиот народен театар, каде што, со прекини, поминал 32 години професионален ангажман. Дел од уметничката кариера ја поминал и во Драмскиот театар. Во 1965 година ја добил наградата „13 Ноември“ што ја доделува Град Скопје. Потоа следувале награда за најдобро глумечко остварување на Македонскиот театарски фестивал (МТФ) „Војдан Чернодрински“ за улогата на Тате во претставата „*Макавејските празници*“ (Прилеп, 1983); Награда за животно дело на МТФ Војдан Чернодрински (Прилеп, 1996)

## Филмографија

## Театарски претстави
Поважни театарски улоги во претставите:
* Вратар – („Неспокојна старост"), р. Димитар Ќостаров (1949);
* Префектот – („Смртта на Губернаторот"), р. Димитар Ќостаров (1962);
* Харберт – („Физичари"), р. Крум Стојанов (1963);
* Марокански кнез („Венецијанскиот трговец"), р. Хуго Клајн (1970);
* Ајре Рејб – („Зајдисонце"), р. Бранко Ставрев (1971);
* Аџи Тома („Коштана"), р. Петре Прличко (1971);
* Коле – („Под пирамидата"), р. Илија Милчин (1971)
* Грофот од Глостер – („Крал Лир"), р. Вукан Диневски (1972);
* Назар – („Децата на сонцето"), р. Илија Милчин (1973);
* Аритон – („Ѕидот и водата"), р. Бранко Ставрев (1973);
* Захарија – („Загубеното писмо"), р. Томче Стојков (1975);
* Американецот – („Крчма под зелено дрво"), р. Владимир Стрниско (1976);
* Капетан Лебјаткин – („Бесови"), р. Илија Милчин (1978);
* Д-р Далменезо – („Череп"), р. Кемал Лила, (1980);
* Савелја – („Војна и мир во Груда"), р. Благоја Еракович (1981);
* Селанец – („Милион маченици"), р. Петре Прличко, (1981);
* Дорант – („Граѓанинот благородник"), р. Димитар Христов (1982);
* Чорбаџи Миладин („Сомнително лице"), р. Димитар Ќостаров (1982);
* Спасе – („Кршалкнига"), р. Бранко Ставрев (1983);
* Доктор – (Воена тајна), р. Душан Наумовски (1984);
* Шабељски – (Иванов), р. Бранко Ставрев (1985);
* Дедо Костадин – (Рамна земја), р. Владимир Милчин (1985);
* Советник – (Гуштерица), р. Евгениј Лазаров (1986):
* Докторот – (Големиот брилијанѕен валцер), р. Бранко Ставрев (1986);
* Осип – (Ревизор), р. Бранко Ставрев (1987);
* Селанец – („Чорбаџи Теодос"), р. Петре Прличко (1987);
* Сорин – (Галеб), р. Бранко Ставрев (1990);
* Грофот – („Бунт во домот за старци"), р. Бранко Ставрев (1994).

## Наводи

## Надворешни врски
* 
*Кирил Ќортошев на МИФЦ 
*Кирил Ќортошев на Институтот за театрологија 
*Ин мемориам - Кирил Ќортошев (1922 - 2003) Заминување на доајенот на македонскиот театар 

Категорија:Македонски глумци
Категорија:Македонски театарски глумци
Категорија:Македонски филмски глумци
Категорија:Македонски телевизиски глумци
Категорија:Југословенски глумци
Категорија:Македонски режисери
Категорија:Добитници на наградата „13 Ноември“
Добрила Пуцкова

**Добрила Пуцкова** (родена на  во Куманово - починала на  во ) — македонска театарска, филмска и телевизиска глумица.

## Животопис

Добрила Пуцкова е родена на 6 јуни 1926 во Куманово, каде го завршила своето образование. По положената аудиција, таа влегла во првиот состав на Драмата на Македонскиот народен театар во 1945 година, во кој останала во текот на целиот работен век, односно до пензионирањето во 1982 година.

Во 2002 година добила Награда за животно дело на Македонскиот театарски фестивал „Војдан Чернодрински“ во Прилеп. Починала на  23 февруари 2007 во Скопје.

## Театарски улоги (избрана театрографија)

* Валја (*Платон Кречет*, 1945);
* Вера (*Некаде во Москва*, 1947);
* Феба (*Како што милувате*, 1948);
* Васка (*Задруга*, 1950);
* Анжелика (*Вообразен болен*, 1952);
* Дездемона (*Отело*, 1954);
* Сестра Анжелика Глембај (*Господа Глембаеви*, 1955);
* Магдалена (*Домот на Бернарда Алба*, 1956);
* Коштана (*Коштана*, 1956);
* Госпоѓа Линде (*Нора*, 1957);
* Неда (*Црнила*, 1961);
* Ана Копецка, крчмарка кај криглата (*Швејк во Втората светска војна*, 1963);
* Дара (*Госпоѓа министерка*, 1965);
* Бранка (*Матурска вечер*, 1966);
* Кејт Пар (*Хенри VIII и неговите шест жени*, 1967);
* Гаиса Илинишина Шелавина (*Без вина виновни*, 1968);
* Клитемнестра (*Електра*, 1970);
* Прасковја Дроздова (*Бесови*, 1978).

## Филмографија

* Волчја ноќ (1955: главна улога)
* Мирно лето (1961, главна улога)
* Антица (1969, главна улога)
* Нешто многу деликатно (1970, споредна улога)
* Прва вечер (1974, главна улога)
* Учителот (1980, споредна улога)
* Првите цутови (1981, главна улога)
* Слана во цутот на бадемите (1982, споредна улога)
* Едно лето (1982, главна улога)
* Јагне на ражен (1982, споредна улога)
* На наш начин (1985, споредна улога)
* Чорбаџи Теодос (1987, главна улога)
* Трето доба (1987, главна улога)
* Ангели на отпад (1995, споредна улога)
* Време, живот (1999, главна улога)

## Наводи

## Надворешни врски
*Пуцкова на страната на МИФЦ
*Глумица со широки креативни можности - Утрински Весник
* 

Категорија:Глумици од Куманово
Категорија:Македонски театарски глумци
Категорија:Македонски телевизиски глумци
Категорија:Македонски филмски глумци
Категорија:Глумци во Македонскиот народен театар
Анатолиј Цариградски

**Анатолиј Цариградски** (починал во  година) — Вселенски патријарх во периодот од 449 до 458 година.

Најпрво бил презвитер во Александриската црква, но по смртта на патријархот Флавијан Цариградски бил возведен за патријарх на цариградскиот престол, во 449 година. Цариградскиот престол бил признаен за рамен на Римскиот во негово време, и тоа на Вселенскиот собор во Халкидон, во 451 година.

Овој патријарх се борел многу за чистотата на православната вера, многу страдал од кривоверците, додека најпосле не бил и убиен од нив во 458 година, во времето на царот Лав Велики. Со црквата управувал близу девет години, а потоа се преселил меѓу нејзините Свети јерарси.

## Наводи

Категорија:Родени во 5 век
Категорија:Римјани од 5 век
Категорија:Архиепископи од 5 век
Категорија:Вселенски патријарси
Категорија:Византијци од 5 век
Категорија:Цариградски архиепископи
Категорија:Византиски теолози
Категорија:Христијански светци од 5 век
Категорија:Византиски светци
Категорија:Починати во 458 година
Кочо Чолаковски

**Кочо Чолаковски - Станко** (,  - ) — македонски партизан, учесник во НОБ.
## Животопис

Чолаковски е роден во селото битолското Нижеполе во 1923 година. По занимање бил земјоделец. Како младинец се истакнал со непосредни идеи поради што бил примен за член на младинска воспитна група во селото, непосредно после окупацијата. Нешто подоцна бил примен за член на КПЈ. Кога била основана четата „Јане Сандански“, Чолаковски бил еден од нејзините борци. Само ден подоцна од основањето, на 9 септември 1942, загинал при несреќен случај, т.е. при недоволно внимателен пренос на пушки.

## Наводи

Категорија:Луѓе од Нижеполе
Категорија:Македонски Власи
Категорија:Учесници во НОБ
Васил Цаноски

**Васил Толи Цаноски** (, ) - ,  ― влашки партизан, учесник во НОБ.
## Животопис

Цаноски е роден на 26 декември 1922 година во битолското село Нижеполе. По завршувањето на основното училиште, бидејќи во фамилијата биле многу деца бил селски овчар во селото Брусник. По природа бл многу мирен. За време на окупацијата, тој активно ја помагал НОВ, а на 10 јули 1943 година, тој се приклучил кон партизанските одреди. Подоцна станал борец во составот на Третата македонска бригада. Зел учество во повеќе борби. На 10 мај 1944 година, во една борба против фашистичките сили во Кратовско, Васил загинал.
## Наводи

Категорија:Луѓе од Нижеполе
Категорија:Македонски Власи
Категорија:Учесници во НОБ
Александар Сотировски

**Александар Сотировски** (, ) — македонски стрип-цртач и илустратор, автор на најновиот генерациски бран main stream стрип автори. Тој е создавач на многу препознатливи стрипови и илустрации и има соработувано со повеќе домашни и светски продукциски и издавачки куќи.

## Животопис

Сотировски е роден во Битола во 1971 година. Својот прв стрип „Таинствениот храм" го реализирал 1988 година, а првиот стрип „Don't Plаy with the Universe" го објавил во првиот број на стрип ревијата „Клик!" во октомври 1994 година.  Тој е основач и главен одговорен уредник на „Клик!". Автор е на стриповите „Животен скок", „Јust one Fix!...", „Паркети", „Тунел", „Тајна на подземното езеро", „Хоризонт", „Леминзи и Осаменост", работени главно по сопствени предлошки. Едно време работел и објавувал свои карикатурални стрип табли во „Илустриран забавник". Според пиесата „Двајца во Еден" од Томислав Османли, во 1995 година Сотировски исцртал стрип од 62 таблоа, објавен во истоимената книга на авторот на  пиесата (издание на НИП „Ѓурѓа", Скопје, 1995), појавувајќи се како првиот македонски автор на стрип реализиран според театарската предлошка, но и на стрип објавен во книга.  Своите стрипови ги објавувал во списанијата „Нова Македонија", „Блеф", „Млад борец", како и во списанијата „Патагонија" во Србија и „Стрипбургер" во Словенија. Сотировски се занимава  и со илустрации и карикатура што ги објавувал во различни рубрики на весникот „Нова Македонија". За своите детски сликовници неколкупати е наградуван на конкурсите на фондацијата Отворено општество. Во февруари 2001 година во неколку броеви на „Пулс" ја објавил стрип сторијата „Мачки" според расказ на Томислав Османли. На оваа сторија во периодот на „Туш лабораторија" своевремено работел и Игор Тошевски. Заедно со колегите од најновата македонска стрип генерација, излагал на Стрип & Соунд Фестивал во Скопје (1995), како и на посебни изложби во неговиот роден град Битола. Во соработка со сценаристот и стрип теоретичарот Борислав Станојевиќ од Белград, Сотировски во 1999 година во посебен албум на англиски јазик ја публикувал графичката новела „Капетан Нитрат" со повеќе епизоди од истоимениот стрип со првиот балкански супер херој создаден од запалива нитро лента. Овој албум е прв стрип албум од македонски автор. Неговите стрипови биле презентирани и на манифестацијата „1,59" на светскиот фестивал на стрипот во Ангулем, Франција што се одржал во јануари 2000, додека во октомври истата година тој изложил дел од своите стрипови и на авторската презентација во Сараево, Босна и Херцеговина. Живее и работи во Скопје.

## Наводи

Категорија:Живи луѓе
Категорија:Луѓе од Битола
Категорија:Македонски илустратори
Категорија:Македонски автори на стрипови
Флавијан Цариградски

**Флавијан Цариградски** (починал во  година) — Цариградски патријарх во периодот од 446 до 449 година. Тој бил наследник на Прокл, во времето на Теодосиј II, во времето кога жестоко се водел спорот околу можното осудување на новите еретички движења во империјата.

Во текот на 448 година, Флавијан го свикал собор, на кој го осудил и го лишил од чинот на Евтихиј, кој рекол дека може да се согласи, да исповеда дека:„Господ Исус Христос, се состоел од две природи, сè до нивното соединување. На православните ова не им одговарало. Но, Алексадрискиот патријарх, Диоскор Александриски, кој го заштитувал му го вратил чинот. Ова се случило, бидејќи царот бил на негова страна. Евтих го осудил Флавијан за несторијанство. За Флавијан да биде осуден, царот Теодосиј II, свикал собор во 449 година, познат како Разбојнички собор. На него претседавал Диодор Александриски, и соборот го осудил и лишил Флавијан од чин. Но, настанала тепачка, и бројната војска која ги придружувала монофизитите го претепала Флавијан до смрт. Затоа, и овој собор се нарекол Разбојнички собор.

По ова Флавијан бил осуден и протеран во Ефес. Починал во 449 година. Освен тој, од дворот биле прогонети и царицата Пулхерија. Но целата интрига била откриена на Четвртиот вселенски собор, и таа повторно била вратена во дворецот. По нејзина заповед, моштите на Флавијан биле пренесени од Ефес во Цариград во црквата посветена на Светите Апостоли.

Од страна на Православната и Римокатоличката црква, Флавијан е прогласен за светец.

## Наводи

Категорија:Христијански маченици од средниот век
Категорија:Православни светци
Категорија:Вселенски патријарси
Категорија:Архиепископи од 5 век
Категорија:Ранохристијански контроверзии
Категорија:Византијци од 5 век
Категорија:Христијански маченици од 5 век
Категорија:Родени во непозната година
Категорија:Цариградски архиепископи
Категорија:Византиски теолози
Категорија:Христијански светци од 5 век
Ѓорѓи Зисовски

**Ѓорѓи Стерју Зисовски** (,  — ) — влашки партизан, учесник во НОБ.

## Животопис
Зисовски е роден во битолското село Нижеполе во 1922 година, во една од најголемите семејства во селото, позната под името Тоновци. Имотната состојба им била средна, но бидејќи биле многу деца, по завршувањето на основното училиште бил главен како момок во селото. Тој по природа бил весел младич и добар песнопоец. На 10 август 1944 година, тој се приклучил на Седмата бригада. Зел активно учество во многуте борби што ги водела единицата, но поради болест бил оставен во позадина, во неговото родно село. Тука тој загинал по несреќен случај.

## Наводи

Категорија:Луѓе од Нижеполе
Категорија:Македонски Власи
Категорија:Југословенски Власи
Категорија:Учесници во НОБ
Шести вселенски собор

**Шестиот вселенски собор** (грчки: *Η ΣΤ΄ Οικουμενική Σύνοδος; Τρίτη Σύνοδος της Κωνσταντινούπολης* - Трет цариградски собор) бил одржан во Цариград од 7 ноември 680 до 16 септември 681 година. Соборот бил свикан од страна на царот Константин IV Погонат, и одржан во царскиот двор, во свечена сала со куполи (*τρουλλος*).

Римскиот Епископ Агатон бил претставен преку три пратеника. Соборот бил свикан за да се даде одговор на монотелитската ерес, која се појавила во времето на Ираклиј I (610-641 г.) а била формулирана од страна на патријархот Сергиј и прифатена од римскиот Епископ Хонориј. Според тоа учење, познато и како Ектесис, Господ Исус Христос има две природи, а после Воплотувањето има само една волја (монотелитизам) или едно дејство (моноенергизам). Вака формулираното учење ја нудело можноста монофизитите да се вратат во црквата, но било противречно на Халкидонскиот орос.

Присуствувале 174 епископи, кои го осудиле монотелитството и ја востановиле формулата против него, која гласи: 

## Наводи

Категорија:Црковни собори во Цариград
Категорија:680
Категорија:681
Категорија:Ираклиева династија
Категорија:Христијанството во 7 век
Категорија:Византија во 7 век
Категорија:Седум вселенски собори
Категорија:Црковни собори прифатени од Православната црква
Категорија:Црковни собори прифатени од Римокатоличката црква
Категорија:Вселенски собори
Кирил Александриски

**Свети Кирил Александриски** (роден во  — починал во ) — христијански светец и Александриски патријарх во периодот од 412 до 444 година.

По потекло Кирил Александриски бил благородник и близок роднина на Теофил Александриски, по чија смрт самиот бил посветен за патријарх. За време на својот живот водел три големи борби: со кривоверците новацијани, со еретикот Несториј Цариградски и со Евреите во Александрија. Новатијаните настанале во Рим, а така биле наречени по презвитерот Новатијан, нивниот ересоначалник. Се гордееле со својата добродетел, оделе облечени во бела облека, им забранувале на другите брак и сметале дека никој не треба да се моли за оние што извршиле смртен грев ниту да се прими назад во црквата оној кој еднаш отпаднал, колку и горко да се кае.

Кирил нив успеал да ги победи и да ги протера од Александрија. Борбата со евреите била многу потешка и покрвава. Евреите во градот Александрија се засолниле уште од времето на Александар Македонски. Нивната омраза кон христијаните била бесна и подмолна. Тие ги убивале христијаните безмилосно и подло и ги распнувале на крст. По долга и тешка борба Кирил издејствувла кај императорот Теодосиј II да се протераат евреите од Александрија. Неговата борба против Несториј Цариградски, ја решил Третиот вселенски собор во Ефес. Со тој собор претседавал самиот Кирил, истовремено застапувајќи го и Римскиот Папа Целестин I, на негова молба, бидејќи тој од старост не можел присуствува на соборот. Несториј билл осуден, анатемисан и од царот прогонет на источната граница на империјата, каде подоцна починал. Починал во 444 година. Се смета дека тој ја составил „Богородице Дево, радувај се!“.

## Поврзано
* Црковни отци
* Кирил — кратер на Месечината наречен по патријархот

## Наводи

Категорија:Архиепископи од 5 век
Категорија:Црковни отци
Категорија:Христијански теолози
Категорија:Египетски римокатолички светци
Категорија:Египетски светци
Категорија:Прогонување на раните христијани
Категорија:Коптски папи
Категорија:Христијанството и јудаизмот
Категорија:Ранохристијански контроверзии
Категорија:Христијански светци од 5 век
Категорија:Византијци од 5 век
Категорија:Византиски Египет
Категорија:Грчки православни Александриски патријарси
Категорија:Патристика
Категорија:Црковни учители
Ѓорѓи Крстевски

**Ѓорѓи Крстевски** може да се однесува на:

*Ѓорѓи Крстевски (1923-1985) - македонски сликар, припадник на првата повоена генерација македонски уметници;

*Ѓорѓи Крстевски (р. 1981) - македонски пејач

*Ѓорѓи Крстевски (р. 1981) - македонски писател
*Ѓорѓи Крстевски (1919-1945) - македонски партизан, борец за слобода на Македонија
Александриска црква

**Александриската црква** е црква чие седиште се наоѓа во Египет, и на чие чело стои епископ со титула Патријарх на Александрија. Таа во текот на минатото претставувала една од четирите т.н. апостолски цркви, заедно со оние во Рим, Антиохија и Ерусалим. Подоцна кон овој список била додадена и константинополската црква.

Александриската црква била основана од страна на апостол Марко во 42 година) , и во следните векови претставувала седиште на христијанската црква во Африка. 
 
Од Александриската црква, во текот на историјата биле создадени три цркви:

* Коптска православна црква
* Александриска православна црква или Александриска патријаршија
* Коптска католичка црква

## Наводи
Ѓорѓи Крстевски (сликар)

:*За други значења видете на појаснителната страница за [[Ѓорѓи Крстевски]]*

**Ѓорѓи Крстевски** (,  - , ) — македонски сликар, припадник на првата повоена генерација македонски уметници, кој со своето творештво оставил значаен белег во современото сликарство.
## Животопис

Крстевски е роден во Битола и до 1941 година учел во Средната трговска гимназија, а во 1951 година во Скопје го завршил Средното уметничко училиште. Во Загреб дипломирал на Академијата за ликовни уметности кај професорот Жељко Хегедушиќ, а во истиот град завршил и курс за конзервација на икони при Заводот за конзервација, а соработувал и со мајсторската работилница за витраж и мозаик на професорот Плевнер. Во неговата творечка биографија се забележани 17 самостојни изложби реализирани во дел од градовите на поранешната СФРЈ, како и податоците дека работел во Музејот на Град Скопје, краток период бил и слободен уметник, а се пензионирал како професор по ликовно образование во Средното сообраќајно училиште „Боро Петрушевски“ во Скопје. Негова специјалност била ѕидното сликарство, мозаикот, реставрацијата на иконите, но работел и со многу други техники. Тој го фрескоживописал наосот (бродот) на црквата „Св. Ѓорѓи“ од Охрид. Работел во масло, графика и е внесен во енциклопедија како единствен мајстор кој се занимава со интарзија. Во почетокот Крстевски создавал реалистички насликани платна, еволуирајќи прво во графиката кон пастилизирана форма, обработувајќи разновидни теми - пејзажи, староградска архитектура, фигуративни моменти. Катастрофалниот скопски земјотрес долго време бил негова преокупација и низ тие дела може да се воочи неговата врска со својот народ и минатото на својата земја.

## Наводи

## Надворешни врски
*Графики што ја формирале современата ликовна сцена

Категорија:Луѓе од Битола
Категорија:Македонски сликари
Ѓорѓи Крстевски (пејач)

:*За други значења видете на појаснителната страница за [[Ѓорѓи Крстевски]]*

**Ѓорѓи Крстевски** (, ) — македонски изведувач, композитор, текстописец, аранжер и продуцент.
## Животопис

Крстевски е роден на 3 септември 1981 година во Скопје. Своето деби го имал во 1997 година, на фестивалот Тинс хит, каде со извесна Бил­јана ја отпеал песната *Само за тебе*. Прв посериозен сингл, кој станал хит, била баладата *Без тебе*, а истата 1999 годи­на од работилницата на Ѓорѓи излегла и песната *Ти си.* Потоа следувале *Таму некаде*, во *2000* година, за која бил снимен и видео-спот, а веќе наредната година тој ја промовирал песната *Си­мона*. Соработка со поп-дивата Калиопи, Крстевски ја остварил во 2002 го­дина, кога на домашниот избор за Песна на Евровизија тој ја пееше нејзината композиција *Песна за тебе*. Во 2002 година покрај настапот на фестивалот во Зеница, во ете­рот бил лансиран новиот сингл *Крај на*, а во октомври уште една балада – *Засекогаш твој*. Во почетокот на 2004 година, тој со Валентино Скендеровски, во негово­то студио Enterprise, Ѓорѓи го снимил својот нов албум, на кој, покрај деветте нови песни, се нашла и српската верзија на *Несудена*, премиерно изведена во 2003 година, на фестивалот во Бања Лука. Живее во Скопје.
## Дискографија
*Во името на љубовта (самостојно издание, 2002)
*Засекогаш (2004)
*Она најдобро од нас (2009)

## Наводи

## Надворешни врски

*Официјално мрежно место
*Ѓорги Крстевски: се палам на заоблено и цврсто газе 
*Дискографија на Ѓорѓи Крстевски  евидентиран од ВБУ Музички Регистар

Категорија:Луѓе од Скопје
Категорија:Живи луѓе
Категорија:Македонски поп-пејачи
Категорија:Македонски композитори
Категорија:Македонски продуценти
Петар I Александриски

**Петар I Александриски** бил Патријарх на Александрија во периодот од 300 до 311 година. Тој за христијански светец е прогласен од страна на Коптската, Римокатоличката и Православната црква

Петар бил ученик и следбеник на Теон Александриски. Некое време бил учител во прочуената филозофска школа на Ориген. На архиепископскиот престол стапил во 299 или 300 година, а починал во 311. Со црквата управувал во претешко време, кога над верните насилствувале однадвор неверниците, а однатре кривоверците. Во негово време во Александрија пострадале шестотини и седумдесет христијани. Често цели семесјтва биле изведувани на губилиште и погубувани. Во тоа време Ариј ги сматувал верните со своето криво учење.

## Наводи

Категорија:Коптски папи
Категорија:Коптски православни светци
Категорија:Египетски светци
Категорија:Египетски римокатолички светци
Категорија:Ранохристијански маченици
Категорија:Римјани од 3 век
Категорија:Римјани од 4 век
Категорија:Архиепископи од 4 век
Категорија:Христијански маченици од 4 век
Категорија:Грчки православни Александриски патријарси
Категорија:Свештеномаченици
Категорија:Родени во непозната година
Категорија:Христијански светци од 4 век
1,4-диоксан

**1,4-диоксан** или само **диоксан** е безбојно хетероциклично органско соединение, кое е течност на собна температура и притисок. Диоксанот претставува етер. Оваа безбојна течност се користи главно како стабилизатор за растворувачот трихлоретан. Има слабо слатка миризба слична на онаа на диетил етер. Според Меѓународната агенција за истражување на ракот диоксанот се смета за канцерогена супстанца.

## Белешки
*  Често се нарекува диоксан зашто другите изомери на диоксанот се ретки.

## Наводи

Категорија:Диоксани
Категорија:Етерски растворувачи
1,4-диоксин

**1,4-диоксин** (познати и како **диоксин** или **p-диоксин**) е хетероциклично, органско, ароматско соединение.

## Добивање

## Литература

Категорија:Диоксини
Црква „Св. Варвара“ - Рајчица

**Света Варвара** — мала средновековна црква во дебарското село Рајчица, Македонија.

Црквата се наоѓа во маалото Рајчки, на зарамнета ливада високо над Дебарското Езеро и градот Дебар. Истата е прогласена за заштитен споменик на културата на Македонија.

## Местоположба

Црквата се наоѓа во маалото Рајчки, средното маало на селото Рајчица. До нејзе се стигнува преку земјена патека, која започнува кога ќе заврши асфалтниот пат во маалото.

Во кругот на црквата постојат и гробишта кои припаѓаат на жителите на маалото Рајчки.

## Историја

Врз основа на зачуваните натписи, црквата била подигната во 1597 година. Во натписите испишани со старословенски букви се спомнуваат ктиторите Овчина и В’лкове. Натписите се наоѓаат нишата, над протезисот и на просторот помеѓу нишата на протезисот и апсидата.

Во минатото била метох на Бигорскиот манастир.

Во 1913 година црквата била целосно ограбена од Турците, при што биле ограбени повеќе скапоцени и старозаветни икони со вкупна вредност од 50 златници-наполеони.

Во март 2016 година олтарниот дел на црквата бил целосно разоран од трагачи на злато. Биле забележани многу оштетувања во внатрешноста на црквата.

## Архитектура

Црквата е еднокорабна, со полуобличест свод, тристрана апсида (од надворешната) и полукружна апсида (од внатрешната страна). Градена е од кршен и делкан камен, кој е употребен само при создавање на вратата и прозорците. При градењето биле употребени и сполии од некој постар култен објект.

Таа е мала по димензии и со неугледна надворешност.

### Фрескоживопис

Во внатрешноста на црквата има добро зачуван фрескоживопис, кој е насликан истата година кога е подигната црквата. Имињата на зографот и на неговите двајца помошници остануваат непознати. Нивното сликарство нема поголеми ликовни вредности.

Од некогашниот живопис се зачувани остатоци на источниот ѕид, меѓу кои подобро ликовите на „Св. Стефан“, „Омелисмос“, светители од „Великиот вход“, „Св. Роман“, „Благовештението“, „Богородица Ширшаја Небеса“ и фрагмент од композицијата „Вознесение Христово“.


Податотека:Zivopis-Sv.Varvara-Rajcica.JPG|Фрескоживописот
Податотека:Sv.Vasilij-Freska-Rajcica.JPG|Фреска на Свети Василиј
Податотека:Freskozivopis-Sv.Varvara-Rajcica-Debar-MK.JPG|Фреска на Пресвета Богородица
Податотека:Orans vo Sv. Varvara Rajčica.jpg|Фреска во олтарниот дел


### Иконостас

На импровизираниот дрвен иконостас има неколку икони од истите зографи.

## Галерија


Податотека:Црква „Св. Варвара“ - Рајчица 6.jpg|Поглед на црквата
Податотека:Црква „Св. Варвара“ - Рајчица 2.jpg|Влезот
Податотека:Црква „Св. Варвара“ - Рајчица 3.jpg|Ниша над влезот
Податотека:Црква „Св. Варвара“ - Рајчица 7.jpg|Поглед на црквата
Податотека:Црква „Св. Варвара“ - Рајчица 4.jpg|Апсидата
Податотека:Црква „Св. Варвара“ - Рајчица 5.jpg|Гробови во дворот
Податотека:Црква „Св. Варвара“ - Рајчица 8.jpg|Поглед на црквата
Податотека:Црква „Св. Варвара“ - Рајчица.jpg|Поглед на црквата


## Поврзано
* Дебарско архијерејско намесништво
* Дебарско-реканска парохија
* Рајчица

## Наводи

## Надворешни врски

Рајчица
Категорија:Рајчица
Црква „Св. Атанасиј“ - Рајчица

**Свети Атанасиј** (позната и како: **Свети Атанасија**) — селска црква во дебарското село Рајчица, Македонија.

Црквата се наоѓа во маалото Влаовци, надвор од маалото, помеѓу густа листопадна шума, во мал дол над самиот град Дебар.

## Местоположба

Црквата се наоѓа во маалото Влаовци, горното маало на селото Рајчица. До нејзе се стигнува преку земјена шумска патека. Во кругот на црквата постојат и гробишта кои припаѓаат на жителите на маалото Влаовци.

## Историја

Црквата започнала да се гради на место каде што постоела помала црквичка, во 1868 година, а била осветена во 1877 година.

Од страна на Турците црквата била 2 пати ограбувана, при што, првиот пат биле украдени два пара скапоцени одежди со проценета штета од 20 златници-наполеони, а вториот пат се украдени повеќе свештени книги (меѓу кои и Коло мение) со штета од 30 златници-наполеони.

Црквата имала земјиштен посед од 17.692 м2 и лозје во месноста Клакој од 825 м2.

На самиот влез од левата страна постои натпис на старословенски јазик кој гласи: *„Овој свети храм Светјаго Атанасија се започна во лето 1866 и се зографиса во 1875, во тоа време беше епитроп Анѓеле Митре се потрудија друштво со сите браќа селани за вечна им памјат - од раката на зографот Крсте Колов од [[Лазарополе]]“*.

Под надлежност на оваа црква во минатото се наоѓале сите останати (четири) цркви во селото Рајчица, а како правно лице и застапник нејзиниот печат се употребувал како парохиски печат на Рајчката црковна парохија.

Според натпис над главниот влез, храмот бил обновен во 2011 година од страна на Киро Радоешки-Чикер.

## Архитектура
### Фрескоживопис

Црквата поседува живопис, кој го добила набрзо по нејзината изградба во  век.

### Иконостас

Црквата има мал дрвен иконостас.

## Галерија


Податотека:Црква „Св. Атанасиј“ - Рајчица 11.jpg|Задниот дел
Податотека:Црква „Св. Атанасиј“ - Рајчица 2.jpg|Апсидата
Податотека:Црква „Св. Атанасиј“ - Рајчица 3.jpg|Гроб во црковниот двор
Податотека:Црква „Св. Атанасиј“ - Рајчица 4.jpg|Гробови во црковниот двор
Податотека:Црква „Св. Атанасиј“ - Рајчица 5.jpg|Натпис за обновата над главниот влез
Податотека:Црква „Св. Атанасиј“ - Рајчица 6.jpg|Ниша над главниот влез
Податотека:Црква „Св. Атанасиј“ - Рајчица 7.jpg|Внатрешноста
Податотека:Црква „Св. Атанасиј“ - Рајчица 8.jpg|Иконостасот
Податотека:Црква „Св. Атанасиј“ - Рајчица 9.jpg|Дел од фрескоживописот
Податотека:Sv.Atanasij-Rajcica.JPG|Црквата пред нејзината обнова во 2011 г.


## Поврзано
* Дебарско архијерејско намесништво
* Дебарско-реканска парохија
* Рајчица

## Наводи

## Надворешни врски

Рајчица
Категорија:Рајчица
Категорија:Дела на Дебарската школа
Домаќин (мрежа)

**Домаќин** (анг. Host) е секој сметач поврзан во сметачка мрежа (најчесто на интернет) кој со користење на стандардни протоколи може да оствари комуникација, информации, услуги и апликации за корисниците или за другите јазли на интернет. Мрежниот домаќин е мрежен јазол, на кој и е додадена мрежна хост адреса.

Сметачите учествувајќи во мрежата, кои користат Internet Protocol Suite  можат да се наречат IP домаќини. Сметачите кои учествуваат на интернет се наречени интернет домаќини или интернет јазли. Интернет домаќини и другите IP домаќини имаат една или повеќе IP-адреси доделени на нивните интернет интерфејси. Адресите се конфигурирани рачно од администраторот или автоматски со start-up со помош на Dynamic Host Configuration Protocol (DHCP).

Секој мрежен домаќин е физички мрежен јазол (интернет уред), но не секој јазол е домаќин. На мрежните уреди како модем, hub (разводна кутија) и switch (преклопна кутија) не им се доделуваат хост адреси (освен понекогаш за административни цели). Уредите како што се мрежните печатачи и хардвер насочувачи, имаат IP-адреси, но бидејќи тие не се општо наменски сметачо, тие не се сметаат за домаќини.

Мрежните домаќини кои учествуваат во апликации кои користат клиент-опслужувач модел на сметачи, се класифицираат како опслужувачи или клиент системи. Мрежните домаќини исто така може да функционираат како јазли во peer-to-peer апликации, во која сите јазли делат и консумираат ресурси на еквипотентен начин.

## Потекло на поимот

Терминот "домаќин" се користи во голем број на барања за Коментари (RFC) документи кои го дефинираат Интернет и неговиот претходник, ARPANET. Додека ARPANET била развиена, компјутери поврзани во мрежа обично се носечка рамка во компјутерски системи кои би можеле да се пристапи од терминали поврзани преку сериски портови. Од овие "глупави" терминали не се хост софтвер или вршат пресметките за самите себе, тие не се сметале за домаќини (домаќини). Терминали се поврзани со терминал на домаќините преку сериски интерфејс, а можеби и со circuit switched  мрежи, но не се поврзани со било која IP заснована мрежа, и од тогаш не се  доделени IP-адреси. Денешните IP домаќините, се со недостаток на  способност да служат како терминални опслужувачи.

RFC 871 дефинира домаќин, како општа намена на компјутерскиот систем  поврзан  со комуникациска мрежа за "... цел на постигнување на ресурси  и споделување меѓу  оперативни системи,..."

Во оперативните системи, терминот терминал домаќин традиционално означува мулти-кориснички сметач или софтвер обезбедување на услуги за компјутерски терминали, или компјутер, која обезбедува услуги на помали или помалку способни уреди, на пример,  телнет домаќин ( телнет опслужувачот) или на xhost (X Window клиент).

## Наводи
# RFC 871, A Perspective on the ARPANET Reference Model, M.A. Padlipsky (September 1982)
# E. Garrison Walters, The essential guide to computing, page 149, Prentice Hall PTR, 2001.
# Host(network) http://en.wikipedia.org/wiki/Host_(network)

Категорија:Мрежи
Црква „Св. Никола Николимуки“ - Маркова Сушица

**Свети Никола Николимуки** — црква во селото Маркова Сушица. Црквата се наоѓа на самиот крај, југозападно од селото, на само 300 метри оддалеченост од Марковиот Манастир. Поточно, црквата е сместена од левата страна на патот кој води кон Марков Манастир во неговата непосредна близина, 300 метри пред манастирот. Спроти црквата од другата страна на патот постои чешма наречена Тониева Чешма, а исто така постојат и гробишта. Според изгледот и начинот на изградба од кршен делкан камен, како и остатоците од фрескоживопис на надворешната страна на ѕидовите над влезната врата, може да се заклучи дека црквата датира од постаро време, најверојатно  доцниот среден век. Патронен празник на црквата е Св. Никола - „летен“ или Талалеј кој се прославува околу 18.05.

## Галерија

File:Sv. Nikola Nikolimuki - Markova Sušica 04.JPG|Поглед кон црквата (североисточна страна)
File:Sv. Nikola Nikolimuki - Markova Sušica dvor.JPG|Мозаик во црковниот двор
File:Sv. Nikola Nikolimuki - Markova Sušica freska.JPG|Фреска во внатрешноста
File:Sv. Nikola Nikolimuki - Markova Sušica vnatre.JPG|Олтарот и иконостасот
File:Tonieva Češma 01.JPG|Тониева чешма


## Наводи

## Надворешни врски

Маркова
Категорија:Маркова Сушица
Добреноец

**Добреноец** е топоним со којшто се именувани следниве села во Македонија:

* Долно Добреноец;
* Горно Добреноец.